En os solans tamién se'n i puede trobar, anque a forma que adoptan ye más chicorrona y arronchadeta, y as matas se suelen trobar deseparadas d'entre ellas, sin formar guaire bardas ni atipir-se. En a cuenca mediterrania, a especie predominant, B. sempervirens, s'adapta bien a's terrenos petrosos en penya calsinera, por o que ye regular de trobar-los en ixes ambients, a on que as formacions en as que i predominan reciben o nombre de «buixitars» u «buixosas». As venas, a largo termin, tienen una gran capabilidat ta meteorizar a penya.